Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nemzetiségű külföldi állampolgárok nem tudják igénybe venni a Rendelet, valamint a 30/1998. (VI. 25.) MKM rendelet
Paragraph Index: 1067

nemzetiségű külföldi állampolgárok nem tudják igénybe venni a Rendelet, valamint a 30/1998. (VI. 25.) MKM rendelet alapján járó különböző támogatásokat. A Ftv. 30. § (1) bekezdése, valamint a törvény ezzel kapcsolatos indoklása szerint a hallgatói juttatások és kedvezményes szolgáltatások igénybevételének lehetősége csupán jogosultságként jelenik meg, azaz gyakorlása nem jelenthet a hallgatók számára kötelezettséget. Emellett szükségesnek tartom megjegyezni azt, hogy az „Iratkozási Lap” nemzetiségre vonatkozó kérdése csupán a magyar nemzetiségű külföldi állampolgár hallgatók tekintetében bír jelentőséggel, a többi hallgató esetén az adatkezelés gyakorlati céllal nem rendelkezik. Bár az érintettek hozzájárulásának fogalmát az Avtv. nem határozza meg, a magyar adatvédelmi gyakorlatban ennek elemei az Európai Parlament és Tanács az Egyénnek a személyes adatok feldolgozásával kapcsolatos védelméről és ezeknek az adatoknak a szabad áramlásáról szóló 95/46/EC irányelve 2. Cikk h) pontjában foglaltakkal egyezően érvényesülnek. Eszerint „az adatalany hozzájárulása az adatalany kívánságának önkéntes, határozott és tájékozott kinyilvánítása, mellyel beleegyezését fejezi ki az őt érintő személyes adatok feldolgozásába”. Ennek, valamint az Avtv. 6. §-ában foglaltaknak megfelelően az egyetem a hallgatók nemzetiségére vonatkozó adatokat abban az esetben kezelheti jogszerűen, ha az „Iratkozási Lap” utal ezen adatszolgáltatás önkéntességére, valamint tájékoztatja a hallgatókat az adatszolgáltatás pontos céljáról. Ilyenkor ugyanis, amennyiben a hallgató a nemzetiségére vonatkozó rovatot kitölti és a lapot aláírja, az Avtv. által megkívánt írásbeli hozzájárulása megadottnak tekinthető. A vizsgálat eredményeként megállapítható volt tehát, hogy az egyetem által a hallgatók beiratkozásakor használt „Iratkozási Lap” nyomtatványa jelen formájában az érintettek információs önrendelkezési jogát sérti, különös tekintettel arra is, hogy a lap második oldal utolsó bekezdésében foglalt azon kitétel, mely szerint „ezen iratkozási lap pontos kitöltése előfeltétele az iratkozásnak és a juttatások számfejtésének”, egyfelől hiányosan jelöli meg az adatkezelés célját, másfelől kifejezetten téves tájékoztatást ad a hallgatóknak az adatszolgáltatás önkéntességéről. A fentiek alapján az állampolgári jogok országgyűlési biztosáról szóló 1993. évi LIX. tv. 20. § (1) bekezdése, valamint az Avtv. 25. § (2) bekezdése alapján felszólítottam a Budapesti 1999/79/II. szám Közgazdaság-tudományi Egyetem rektorát, hogy a jogellenes adatkezelés megszüntetésére haladéktalanul tegye meg a szükséges intézkedéseket. Kérem Önt, hogy a jövőben is forduljon bizalommal hivatalomhoz a személyes adatok védelmével és a közérdekű adatok nyilvánosságával kapcsolatos észrevételeivel. Budapest, 1999. január 8. Üdvözlettel: Dr. Majtényi László (653/A/1998) * * * [Állásfoglalás: a fegyelmi ügy érintettje a zárt tárgyalás jegyzőkönyvébe betekinthet] Gombár László polgármester úrnak Hernádszentandrás Tisztelt Polgármester Úr! [...] ügyében írott 868/1998. számú levelében foglaltakat nem fogadom el az alábbiak miatt:

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes